Det var snakk om å dele riket mellom dem. Geta kunne ta den østlige delen og etablere hovedstad i syriske Antiokia ved Orontes eller i egyptiske Alexandria, mens Caracalla ble værende i Roma. Men Julia Domna benyttet sin betydelig makt til å blokkere planen. Det er mulig at hun forutså at med hver sitt rike ville det føre til krig mellom brødrene, mellom øst og vest, slik som det hadde vært mellom Octavianus (senere Augustus) og Marcus Antonius.